ჭკვიანი თერმოსტატები
თერმოსტატი არის კომპონენტი, რომელიც გრძნობს ფიზიკური სისტემის ტემპერატურას და ცდილობს, რომ სისტემის ტემპერატურა შენარჩუნდეს სასურველ ნიშნულთან ახლოს. ჭკვიანი თერმოსტატების გამოყენება შესაძლებელია სახლის ავტომატიზაციის დროს. ისინი პასუხისმგებელნი არიან სახლის გათბობის, ვენტილაციისა და კონდიცირების კონტროლზე. ისინი პროგრამირებადი თერმოსტატების მსგავს ფუნქციებს ასრულებენ, რადგანაც საშუალებას აძლევს მომხმარებელს გრაფიკით გააკონტროლოს საკუთარი სახლის ტემპერატურა მთელი დღის განმავლობაში. ჭკვიანი თერმოსტატები აგრეთვე შეიცავენ დამატებით ფუნქციებს, როგორიცაა სენსორები და WiFi კავშირი. ისინი მომხმარებლებს საშუალებას აძლევენ შეცვალონ გათბობის პარამეტრები სხვა ინტერნეტთან დაკავშირებული მოწყობილობებიდან, მაგალითად, ლეპტოპიდან ან სმარტფონებიდან. ეს მომხმარებლებს თერმოსტატის დისტანციურად გაკონტროლების საშუალებას აძლევს. ისინი ასევე აღრიცხავენ შიდა და გარე ტემპერატურას, როდესაც HVAC სისტემა მუშაობს და მათ შეუძლიათ გაცნობონ, როდესაც ჰაერის ფილტრაციაა საჭირო.